Joseba Gabilondo

Joseba Gabilondo Alberdi (Urretxu, Gipuzkoa, 1963ko ekainaren 12a) euskal idazlea, irakaslea eta literatura kritikaria da, nabaria euskal literaturaren historiaz egindako ikerketengatik. Zenbait unibertsitate estatubatuarretan irakatsi du (Florida University, University of Nevada, Bryn Mawr College, Michigan State University).

 Ibilbidea 
Euskadi Literatura saria eskuratu zuen 2014an, euskarazko saiakera modalitatean. Unamuno saria ere irabazi zuen 2015ean Globalizazioak eta Erdi Aro berria: diferentzien itzuleraz lanarekin. Jatorriz ingelesez idatzitako euskal literaturaren historia laburbiltzen duen liburu bat argitaratu zuen 2016an: Before Babel: A History of Basque Literatures (2020an euskarazko itzulpenean argitaratua: Babel aurretik: euskal literaturen historia bat)

Euskal literatur kritikaren alorrean trilogia bat idatzi ondoren (Nazioaren hondarrak, New York-Martutene, Babel aurretik), beste trilogia bat idazteari ekin dio, teoria kritikoaren bidetik, globalizazioaz. Bigarren trilogiaren lehenengo bi liburuak argitaratu ditu oraingoz: Globalizazioak eta Erdi Aro berria eta Populismoaz. Hirugarren liburuaren behin-behineko izenburua zera da: Apokalipsirantz: geroaren historia politikoa. 

Espainiari buruzko beste trilogia bat ere hasi du. Lehen liburua 2024an argitaratu zuen: España postimperial: Ideologías del imperio restaurativo. Ingelesezko hurrengo liburuaren behin-behineko izenburua hau da: Atlantic Spain: Literature, Postimperialism, and the Long Nineteenth Century (1766-1923).

Narratiban ere argitaratu ditu liburuak, Kaliforniatik bihotzez, Apokalipsia guztioi erakutsia, eta Independentziaren dekalogoa, Gabilondok errealismo alternatibo deituriko generoan kokatutako hamar ipuinek osatutako liburua. Azken honen aurrerapen moduan Azken thule ipuina argitaratu zuen Berria egunkarian.

 Lanak 
Saiakerak
 España postimperial: Ideologías del imperio restaurativo, 2024.
 Globalizaciones: La nueva Edad Media y el retorno de las diferencias, 2019.
 Introduction to a Postnational History of Contemporary Basque Literature (1978-2000): Remnants of the Nation, 2019.
 Populismoaz. Subiranotasun globala eta euskal independentzia, 2017.
 Globalizazioak eta Erdi Aro berria: diferentzien itzuleraz, 2016. Gaztelaniazko edizioa:
 Before Babel: A History of Basque Literatures, 2016. Euskarazko edizioa: Babel aurretik: euskal literaturaren historia bat, 2020.
 New York - Martutene: Euskal postnazionalismoaren utopiaz eta globalizazio neoliberalaren krisiaz, 2013.
 Nazioaren hondarrak: Euskal literatura garaikidearen historia postnazional baterako hastapenak, 2006. 
Narratiba

 Independentziaren dekalogoa, Txalaparta, 2025eko azaroa (ISBN 978-84-10246-78-2).

 Apokalipsia guztioi erakutsia, 2009.
 Kaliforniatik bihotzez, 1992.

 Sariak 

 2014: Euskadi Literatura saria eskuratu zuen euskarazko saiakera modalitatean New York-Martutene liburuarengatik. 
 2015: Unamuno saio saria irabazi zuen Globalizazioak eta Erdi Aro berria: diferentzien itzuleraz lanarekin.

 Erreferentziak 

 Kanpo estekak 
 Joseba Gabilondo hitzaldia - “XXI. mendeko abertzaletasunaz” EHU uda ikastaroa “Globalizazioa, postnazionalismoa eta etnizitatea”
 «Joseba Gabilondo», Literaturaren Zubitegia.
 Joseba Gabilondoren webgunea
 «BEFORE BABEL: A History of Basque Literatures». Gabilondoren liburua pdf formatuan

Kategoria:Euskarazko saiakeragileak
Kategoria:Urretxuko idazleak
Kategoria:Euskal idazleak